ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2005 අංක 7 දරන මුදල්
(සංශෝධන) පනත

[සහතිකය සටහත් කළේ 2005 මාර්තු මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2005 අප්‍රේල් මස 1 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2005 අංක 7 දරන මුදල් (සංශෝධන) පනත

2004 අංක 11 දරන මුදල් පනත සංශෝධනය කිරීම සඳහා ද ;
මෝටර් වාහන ලියාපදිංචි කිරීමේ දී රැඳවුම් බද්දක් පැනවීම සඳහා
ද ; ඊට සම්බන්ධ හා ආනුෂංගික කරුණු සඳහා විධිවිධාන සැලැස්වීම
පිණිස ද වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින් මෙසේ
පනවනු ලැබේ :—

1. මේ පනත 2005 අංක 7 දරන මුදල් (සංශෝධන) පනත යනුවෙන් ලුහුඬු නාමය.
හඳුන්වනු ලැබේ.

1 වන කොටස
2004 අංක 11 දරන මුදල් පනතේ 1 වන කොටස සංශෝධනය කිරීම.

2. මේ කොටසේ “ප්‍රධාන ප්‍රඥප්තිය” යනුවෙන් හඳුන්වනු ලබන
2004 අංක 11 දරන මුදල් පනත ඒ පනතේ 1 වන කොටසේ 2 වන
වගන්තියේ (3) වන උපවගන්තිය (ආර්ථික සේවා ගාස්තුවක් පැනවීම)
පහත දැක්වෙන පරිදි සංශෝධනය කරනු ලැබේ :—

(1) “යටත් විය හැකි පිරිවැටුම” යන යෙදුමේ අර්ථ නිරූපනයෙහි
‘යම් වෙළෙඳාමක් හෝ ව්‍යාපාරයක් හෝ වෘත්තියක් හෝ
රක්ෂාවක්” යන වචන වෙනුවට “එම තැනැත්තා හෝ හවුල්
ව්‍යාපාරය විසින් නිෂ්පාදනය කරනු නොලැබූ හෝ සාදනු
නොලැබූ එම භාණ්ඩ තොග වශයෙන් හෝ සිල්ලරට විකිණීමේ
නියැලී සිටින යම් ව්‍යාපාරයක් හෝ වෙළෙඳාමක් නොවන යම්
වෙළෙඳාමක්, ව්‍යාපාරයක් හෝ වෘත්තියක් හෝ රක්ෂාවක්” ; සහ
(2) “පිරිවැටුම” යන අර්ථ නිරූපණයේ (ii) වන ඡේදය ඉවත්කොට
ඒ වෙනුවට පහත දැක්වෙන ඡේදය ආදේශ කිරීමෙන් :—
“(ii) යම් ප්‍රාග්ධන වත්කමක් බැහැර කිරීමෙන්, ලත් මුළු
මුදල ; සහ".

3. ප්‍රධාන ප්‍රඥප්තියේ 3 වන වගන්තිය පහත දැක්වෙන පරිදි මෙයින්
සංශෝධනය කරනු ලැබේ :—
(1) එම වගන්තියේ 1 වන උපවගන්තියෙහි “යම් තැනැත්තකු හෝ
හවුල් ව්‍යාපාරයක් විසින් ගෙවන ලද” යන වචනවල සිට එම
උපවගන්තියේ අවසානය දක්වා ඇති සියලු වචන ඉවත්කර ඒ
වෙනුවට පහත දැක්වෙන වචන ආදේශ කිරීමෙන් :-

“යම් තැනැත්තකු විසින් ගෙවන ලද යම් සේවා ගාස්තුවක
ප්‍රමාණය (මෙහි මින් මතු “පළමුවෙන් සඳහන් කළ අදාළ
තක්සේරු වර්ෂය” යනුවෙන් සඳහන් කරනු ලබන) ඒ අදාළ
තක්සේරු වර්ෂය සඳහා ඒ තැනැත්තා විසින් ගෙවිය යුතු
ආදායම් බද්දක් වෙතොත් ඒ අදාළ ආදායම් බද්දෙන් අඩු කරනු
ලැබිය යුතු ය.

එම වගන්තියේ ( 1) වන උපවගන්තියට ඉක්බිතිව ම, එම
වගන්තියේ (1ආ) උපවගන්තිය ලෙස බලාත්මක විය යුතු
පහත දැක්වෙන අලුත් උපවගන්තිය ආදේශ කිරීමෙන් :—

“(1ආ) යම් අදාළ තක්සේරු වර්ෂයක් සඳහා යම් හවුල්
ව්‍යපාරයක් ලාභ හෝ පාඩු එහි හවුල්කරුවන් අතර විභාජනය
කරනු ලබන අනුපාතයට ම එම හවුල් ව්‍යපාරය විසින් ගෙවනු
ලබන යම් සේවා ගාස්තුවක ප්‍රමාණය එම හවුල් ව්‍යාපාරයේ
හවුල්කරුවන් අතර විභාජනය කරනු ලැබිය යුතු ය : යම්
හවුල්කරුවකුට එසේ විභාජනය කර දෙනු ලැබූ සේවා ගාස්තු
ප්‍රමාණය (මෙහි මින් මතු “පළමුවෙන් සඳහන් කළ අදාළ
තක්සේරු වර්ෂය” යනුවෙන් සඳහන් කරනු ලබන) එම අදාළ
තක්සේරු වර්ෂය සඳහා එම හවුල්කරු විසින් ගෙවිය යුතු
අදාළ ආදායම් බද්දෙන් අඩු කරනු ලැබිය යුතු ය.”;

එම වගන්තියේ (2) වන උපවගන්තියෙහි “(1) වන
උපවගන්තියට අනුකූලව සේවා ගාස්තුව අඩුකිරීමෙන් පසුව
ශේෂයක් වෙතොත්, එය (මෙහි මින් මතු “පළමුව එළඹෙන
අදාළ තක්සේරු වර්ෂය” යනුවෙන් සඳහන් කරනු ලබන)
පළමුවෙන් සඳහන් කළ අදාළ තක්සේරු වර්ෂයට පසුව
එළඹෙන අදාළ තක්සේරු වර්ෂය සඳහා ඒ තැනැත්තා හෝ
හවුල් ව්‍යාපාරය විසින්, යන වචන වෙනුවට “(1) වන
උපවගන්තියට අනුකූලව යම් තැනැත්තකු විසින් ගෙවන ලද
සේවා ගාස්තු අඩුකිරීමෙන් පසුව ශේෂයක් වෙතොත්, එය (මෙහි
මින් මතු ‘“පළමුව එළඹෙන අදාළ තක්සේරු වර්ෂය” යනුවෙන්
සඳහන් කරනු ලබන) පළමුවෙන් සඳහන් කළ අදාළ තක්සේරු
වර්ෂයට පසුව එළඹෙන අදාළ තක්සේරු වර්ෂය සඳහා ඒ
තැනැත්තා විසින්” යන වචන ආදේශ කිරීමෙන් ;
(4) එම වගන්තියේ (2) වන උපවගන්තියට ඉක්බිතිව ම, එම
වගන්තියේ (2අ ) උපවගන්තිය ලෙස බලාත්මක විය යුතු පහත
දැක්වෙන අලුත් උපවගන්තිය ඇතුළත් කිරීමෙන් :—

(2අ) (1අ) උපවගන්තියට අනුකූලව යම් හවුල්කරුවකු
වෙත විභාජනය කරදෙන ලද යම් සේවා ගාස්තුවක ශේෂයක්
වෙතොත්, එම ශේෂය (1අ) උපවගන්තියට අනුකූලව
අඩුකිරීමෙන් පසුව ඉතිරි කොටස (මෙහි මින් මතු “පළමුව
එළඹෙන අදාළ තක්සේරු වර්ෂය” යනුවෙන් සඳහන් කරනු
ලබන) පළමුවෙන් සඳහන් කරන ලද අදාළ තක්සේරු වර්ෂයට
ඉක්බිතිව ම එළඹෙන අදාළ තක්සේරු වර්ෂ සඳහා එම
හවුල්කරු විසින් ගෙවිය යුතු අදාළ ආදායම් බද්දෙන් අඩුකරනු
ලැබිය යුතු ය.”;

එම වගන්තියේ (3) වන උපවගන්තියේ “(2) වන
උපවගන්තියට අනුකූලව” යන වචනවල සිට “අදාළ තක්සේරු
වර්ෂය සඳහා” යන වචන දක්වා ඇති කොටස ඉවත්කර ඒ
වෙනුවට පහත දැක්වෙන කොටස ආදේශ කිරීමෙන් :-

“(2) වන උපවගන්තිය හෝ (2අ) වන උපවගන්තිය යන
උපවගන්තිවලින් කවර හෝ උපවගන්තියකට අනුකූලව
අඩුකිරීමෙන් පසුව, අවස්ථාවෝචිත පරිදි ඒ සේවා ගාස්තුවේ
ශේෂයේ ඉතිරි කොටසක් වෙතොත් එය (මෙහි මින් මතු
“දෙවනුව එළඹෙන අදාළ තක්සේරු වර්ෂය” යනුවෙන් සඳහන්
කරනු ලබන) පළමුව එළඹෙන අදාළ තක්සේරු වර්ෂයට
ඉක්බිතිව ම එළඹෙන අදාළ තක්සේරු වර්ෂය සඳහා
අවස්ථාවෝචිත පරිදි එම තැනැත්තා විසින් හෝ එම හවුල්
ව්‍යාපාරයේ එම හවුල්කරු විසින් ”;

(6) එම වගන්තියේ (5) වන උපවගන්තිය ඉවත්කොට ඒ වෙනුවට
පහත දැක්වෙන උපවගන්තිය ආදේශ කිරීමෙන් :-

“(5) මේ වගන්තියේ කාර්ය සඳහා සහ යම් අදාළ තක්සේරු
වර්ෂයක් සම්බන්ධයෙන් වන විට,—
“යටත්විය හැකි පිරිවැටුමට ආරෝපණය කළ යුතු” යන්නෙන්
යම් හවුව්‍යාපාරයක යම් හවුල්කරුවකුගේබෙදිය හැකි
ලාභවල කොටසේ යම් කොටසක් සම්බන්ධයෙන් වන
විට, යම් අදාළ තක්සේරු වර්ෂයක් සඳහා යම් හවුල්
ව්‍යාපාරයක පිරිවැටුමට එම අදාල තක්සේරු වර්ෂය
සඳහා එම හවුල් ව්‍යාපාරයේ යටත්විය හැකි පිරිවැටුම
කවර අනුපාතයක් දරන්නේ ද, එම හවුල් ව්‍යාපාරයෙන්
එම හවුල්කරු ලබන බෙදිය හැකි ලාභවල කොටසට
අදාළව ඊට සමාන අනුපාතයක් දරන මුදල අදහස් වේ ;
“ගෙවිය යුතු අදාළ ආදායම් බද්ද” යන්නෙන්-

(අ) යම් තැනැත්තකු සම්බන්ධයෙන් වන විට එම
තැනැත්තා යම් හවුල් ව්‍යාපාරයක හවුල්කරුවකු
නොවන තාක් දුරට, ඒ අදාළ තක්සේරු වර්ෂය
සඳහා ඒ තැනැත්තා විසින් ගෙවිය යුතු මුළු ආදායම්
බදු ප්‍රමාණය, ඒ අදාළ තක්සේරු වර්ෂය සඳහා ඒ
තැනැත්තාගේ මුළු ව්‍යවස්ථාපිත ආදායමට කවර
අනුපාතයක් දරන්නේ ද, ඒ අදාළ තක්සේරු වර්ෂයේ
පළමු දිනට පෙරාතුවම වූ මාස තිස්හයක කාල
පරිච්ඡේදය ඇතුලත් වූ දිනයක, ඒ තැනැත්තා හෝ
හවුල් ව්‍යාපාරය විසින් හෝ නැතහොත් වෙන යම්
තැනැත්තකු හෝ හවුල් ව්‍යාපාරයක් විසින් වාණිජ
කටයුතු ආරම්භ කරන ලද්දා වූ (එම තැනැත්තා
හෝ හවුල් ව්‍යාපාරය විසින් නිෂ්පාදනය කරනු
නොලැබූ හෝ සාදනු නොලැබූ භාණ්ඩ තොග
වශයෙන් හෝ සිල්ලර වශයෙන් විකිණීමේ නියැලී
සිටින යම් වෙළෙඳාමක් හෝ ව්‍යාපාරයක් නොවන)
යම් වෙළෙඳාමක් හෝ ව්‍යාපාරයක් නැතහොත් යම්
වෘත්තියක් හෝ රක්ෂාවක් හැර, එම තැනැත්තා
විසින් කරගෙන යනු ලබන හෝ ක්‍රියාත්මක කරනු
ලබන සෑම වෙළෙඳාමකින්, ව්‍යාපාරයකින්,
වෘත්තියකින් හෝ රක්ෂාවකින්ම අදාළ තක්සේරු
වර්ෂය සඳහා එම තැනැත්තාගේ මුළු ව්‍යවස්ථාපිත
ආදායම මත ඊට සමාන අනුපාතයක් දරන මුදල
අදහස් වේ;

(ආ) යම් තැනැත්තකු යම් හවුල් ව්‍යාපාරයක
හවුල්කරුවකු වනතාක් දුරට, එම තැනැත්තා
සම්බන්ධයෙන් වන විට, “ගෙවිය යුතු අදාළ
ආදායම් බද්ද” යන්නෙන් එම අදාළ තක්සේරු
වර්ෂය සඳහා යම් තැනැත්තකුගේ හෝ හවුල්
ව්‍යපාරයක මුළු ව්‍යවස්ථාපිත ආදායමට එම
තක්සේරු වර්ෂය සඳහාම එම තැනැත්තා විසින්
ගෙවිය යුතු සම්පූර්ණ ආදායම් බද්ද දරන
අනුපාතයට කවර අනුපාතයක් දරන්නේ ද එම
හවුල් ව්‍යාපාරය විසින් කරගෙන යනු ලබන හෝ
ක්‍රියාත්මක කරනු ලබන සෑම වෙළෙඳාමක,
ව්‍යාපාරයක, වෘත්තියක හෝ රක්ෂාවකට යටත්
විය හැකි පිරිවැටුමට ඊට සමාන අනුපාතයක් දරන
එම හවුල් ව්‍යාපාරයෙන් එම තැනැත්තාට ලැබෙන
බෙදිය හැකි ලාභ කොටස්වල කොටසට අදාළ වන
මුදල අදහස් වේ ;

“ගෙවිය යුතු මුළු ආදායම් බද්ද” යන්නෙන් යම් තැනැත්තකු
සම්බන්ධයෙන් වන විට, දේශීය ආදායම් පනතේ උචිත
උපලේඛනයෙහි නියමිත ආදායම් බදු ප්‍රමාණය, ඒ
අදාළ තක්සේරු වර්ෂය සඳහා ඒ තැනැත්තාගේ හෝ
හවුල් ව්‍යපාරයේ බදු අයකළ හැකි ආදායම
සම්බන්ධයෙන් අදාළ කිරීම මගින් නිශ්චය කරගත්
මුදල අදහස් වේ.’.

(7) එම වගන්තියේ පැති සටහන වෙනුවට පහත සඳහන් පැති
සටහන ආදේශ කිරීමෙන්:—
“අදාළ ආදායම් බද්දෙන් සේවා ගාස්තුව අඩුකළ යුතු බව”

11 වන වගන්තිය
සංශෝධනය කිරීම.

4. ප්‍රධාන ප්‍රඥප්තියේ 11 වන වගන්තිය, එම වගන්තියේ දැක්වෙන ප්‍රධාන ප්‍රඥප්තියේ
“xix, xx, xxi” යන ඉලක්කම් වෙනුවට “xii, xix, xx, xxi” යන
ඉලක්කම් ආදේශ කිරීමෙන් මෙයින් සංශෝධනය කරනු ලැබේ.

5. ප්‍රධාන ප්‍රඥප්තියේ 11 වන වගන්තියට ඉක්බිතව ම පහත
දැක්වෙන අලුත් වගන්තිය මෙයින් ඇතුළත් කරනු ලබන අතර, එය එම
ප්‍රඥප්තියේ 11අ වගන්තිය ලෙස බලාත්මක විය යුතු ය.

11අ. (1) නියම කරනු ලැබිය යුතු යයි මේ පනතේ
මේ කොටස මගින් නියමිත සියලු කරුණු සම්බන්ධයෙන්
හෝ නියෝග සෑදීමට මේ පනතේ මේ කොටස යටතේ
නියම කර ඇති හෝ බලය දී ඇති කරුණු සම්බන්ධයෙන්
හෝ අමාත්‍යවරයා විසින් නියෝග සාදනු ලැබිය
හැකි ය.

(2) විශේෂයෙන්ම සහ (1) වන උපවගන්තිය මගින්
පවරා ඇති බලතලවල ව්‍යාප්තියට හානියක් නොවන
පරිදි, 2 වන වගන්තියේ (3) වන උපවගන්තියේ ඇති
“පිරිවැටුම” යන යෙදුමේ අර්ථ නිරූපණයට ඇති අතුරු
විධානය අදාළ නොවන අවස්ථා සම්බන්ධයෙන්, යෙදෙන
විට එම “පිරිවැටුම” යන යෙදුමේ අර්ථය තහවුරුකර
ගැනීමට අදාළ මාර්ගෝපදේශ නිශ්චිතව දක්වමින්
අමාත්‍යවරයා විසින් නියෝග සාදනු ලැබිය හැකි ය.

(3) (1) වන උපවගන්තිය යටතේ සාදනු ලබන සෑම
නියෝගයක් ම ගැසට් පත්‍රයේ පළ කරනු ලැබිය යුතු
අතර, එය පළ කරනු ලබන දින සිට හෝ එහි නිශ්චිතව
සඳහන් කරනු ලබන පසු දිනයක සිට එය ක්‍රියාත්මක
විය යුතු ය.

(4) (1) වන උපවගන්තිය යටතේ සාදන ලද සෑම
නියෝගයක් ම ගැසට් පත්‍රයේ පළකරනු ලැබීමෙන් පසු
හැකි පහසු ඉක්මණින් අනුමතය සඳහා පාර්ලිමේන්තුව
වෙත ඉදිරිපත් කරනු ලැබිය යුතු ය. එසේ අනුමත කරනු
නොලැබූ සෑම නියෝගයක් ම, එම අනනුමතයේ දින
සිට පරිච්ඡින්න කරනු ලැබූ ලෙස සළකනු ලැබිය යුතු
නමුත් එය යටතේ කලින් කරන ලද කිසිවකට ඉන්
හානියක් සිදු නොවිය යුතු ය.

(5) යම් නියෝගයක් එසේ පරිච්ඡින්න කරනු ලැබූ
බවට සළකනු ලබන දිනය පිළිබඳ දැන්වීම ගැසට් පත්‍රයේ
පළකරනු ලැබිය යුතු ය.”.

6. ප්‍රධාන ප්‍රඥප්තියේ 12 වන වගන්තිය පහත දැක්වෙන පරිදි මෙයින්
සංශෝධනය කරනු ලැබේ :—

(1) “අනුයෝජිතයා”, “ක්ෂයවීම සඳහා වූ දීමනාව” හා
“තක්සේරුකරු” යන යෙදුම්වල අර්ථ නිරූපණය වෙනුවට
“අනුයෝජිතයා”, “ක්ෂය වීම සඳහා වූ දීමනාව”,
“තක්සේරුකරු” හා “සමාගම” යන යෙදුම්වල අර්ථ
නිරූපණය ආදේශ කිරීමෙන්;

(2) “ආයෝජන මණ්ඩල ව්‍යවසාය” යන යෙදුමේ අර්ථ නිරූපණය
ඉවත් කොට, ඒ වෙනුවට පහත දැක්වෙන අර්ථ නිරූපණය
ආදේශ කිරීමෙන් :—

“ආයෝජන මණ්ඩල ව්‍යවසාය” යන්නෙන් යම් අදාළ
තක්සේරු වර්ෂයකට අදාළව ජාතික රාජ්‍ය සභාවේ
1978 අංක 4 දරන ශ්‍රී ලංකා ආයෝජන මණ්ඩල
පනතේ 17 වන වගන්තිය යටතේ, යම් ව්‍යවසායක්
ශ්‍රී ලංකා ආයෝජන මණ්ඩලය සමග ඇති කර ගත්
යම් ගිවිසුමක් ප්‍රකාරව, තම ලාභ සහ ආදායම
ආදායම් බද්දෙන් නිදහස් කරනු ලැබ ඇති අදාල
ආදායම් වර්ෂය තුළ හෝ එහි යම් කොටසක් තුළ
පවතින ව්‍යවසායක් අදහස් වේ;

(3) “තැනැත්තා” යන යෙදුමේ අර්ථ නිරූපණය ඉවත් කොට ඒ
වෙනුවට පහත දැක්වෙන අර්ථ නිරූපණය ආදේශ
කිරීමෙන්:—

“තැනැත්තා” යන්නට සමාගමක් හෝ පුද්ගල මණ්ඩලයක්
ඇතුළත් වන නමුත්, ඊට—
(අ) ජාතික රාජ්‍ය සභාවේ 1972 අංක 5 දරන
සමුපකාර සමිති පනතේ අර්ථානුකූලව, යම්
ලියාපදිංචි සමිතියක්;

(ආ) යම් ගුවන් යානයක් හෝ නැවක අයිතිකරුවකු
හෝ කුලියට ගත් තැනැත්තකු ලෙස ව්‍යාපාර
කටයුතු පවත්වා ගෙන යන යම් අනේවාසික
තැනැත්තකු, ඇතුළත් නොවේ.

7. (1) (2) වන උපවගන්තියට යටත්ව මේ පනතේ 1 වන කොටසේ
විධිවිධාන 2005 අප්‍රේල් මස 1 වන දින සිට බලාත්මක වන බවට සියලු
කාර්ය සඳහා සලකනු ලැබිය යුතු ය.

(2) පහත දැක්වෙන විධිවිධාන, සියලු කාර්ය සඳහා 2004 අප්‍රේල්
මස 1 වන දින සිට ක්‍රියාත්මක වූ බවට සලකනු ලැබිය යුතු ය :—
(අ) මේ පනතේ 3 වන වගන්තියේ (1), (2), (3), (4), (5), සහ
(6) යන අයිතම මගින් ප්‍රධාන ප්‍රඥප්තියේ 3 වන වගන්තියට
කරන ලද සංශෝධනය ; සහ

(ආ) මේ පනතේ 6 වන වගන්තියේ (2) වන උපවගන්තිය මගින්
ප්‍රධාන ප්‍රඥප්තියේ 12 වන වගන්තියට කරන ලද සංශෝධනය.

II වන කොටස
අලුත් IIIඅ කොටස ඇතුළත් කිරීම සඳහා 2004 අංක 11 දරන
මුදල් පනත සංශෝධනය කිරීම.

8. 2004 අංක 11 දරන මුදල් පනතේ 28 වන වගන්තියට ඉක්බිතිව
පහත දැක්වෙන අලුත් කොටස මෙයින් ඇතුළත් කරනු ලබන අතර,
එය එම ප්‍රඥප්තියේ IIIඅ කොටස (28අ, 28ආ, 28ඇ සහ 28ඈ වගන්ති)
ලෙස බලාත්මක විය යුතු ය :—

“IIIඅ වන කොටස
මෝටර් වාහන ලියාපදිංචි කිරීමේ දී රැඳවුම් බද්දක් පැනවීම

28අ. (1) පොදු ප්‍රවාහන සේවා සැපයීම සඳහා පමණක්
ම භාවිතා කරනු ලබන ත්‍රීරෝද රථ, ලොරි සහ බස් රථ
හැර, (203 වන අධිකාරය වූ) මෝටර් වාහන පනතේ
විධිවිධානවලට අනුකූලව මෝටර් වාහන
කොමසාරිස්වරයා විසින් ලියාපදිංචි කරනු ලබන සෑම
මෝටර් වාහනයක් සම්බන්ධයෙන්ම 2005 අප්‍රේල් මස 1
වන දින සිට බලපවත්වන පරිදි, 28ආ වගන්තියේ
නිශ්චිතව දක්වා ඇති අනුප්‍රමාණවලට අනුකූලව රැඳවුම්
බද්දක් පනවනු ලැබිය යුතු ය.

මේ වගන්තියේ කාර්ය සඳහා “මෝටර් වාහනය”
යන්නට (203 වන අධිකාරිය වූ) මෝටර් වාහන පනතේ
දී ඇති අර්ථය ම තිබිය යුතු ය.

(2) මේ වගන්තිය යටතේ ගෙවිය යුතු රැඳවුම් බද්ද
ඉල්ලුම්කරුවකු විසින් ගෙවනු ලැබ ඇත්නම් මිස මෝටර්
වාහන කොමසාරිස්වරයා විසින් යම් වාහනයක්
සම්බන්ධයෙන් ලියාපදිංචි කිරීමේ සහතිකයක් නිකුත්
නොකළ යුතු ය. මේ වගන්තිය යටතේ ගෙවන ලද යම්
බදු මුදලක්, ඉල්ලුම්කරු වෙත සහතිකයක් නිකුත් කිරීම
මගින් යථා පරිදි භාර ගත යුතු ය.

28ආ. 28අ වගන්තිය යටතේ පනවනු ලබන රැඳවුම්
බද්ද පහත සඳහන් ආකාරයට එකතු කරනු ලැබිය
යුතු ය :-

(අ)මෝටර් වාහනයක පළමු ලියාපදිංචිය සඳහා
රුපියල් පන්දහසක මුදලක් ; සහ

(ආ) අනෙක් සෑම ලියාපදිංචියක් සඳහා ම රුපියල්
එක්දහසක මුදලක්.

28ඇ. මේ කොටස ප්‍රකාරව රැඳවුම් බද්ද වශයෙන්
මෝටර් රථ කොමසාරිස්වරයා විසින් එකතු කර ගනු
ලබන මුදල්, ඔහු විසින් එසේ බදු මුදල් එකතු කර ගත්
වෙත ප්‍රේෂණය මාසයට පසුව එළඹෙන මාසයේ 15 වන දිනට පෙර
කොමසාරිස් ජනරාල්වරයා වෙත ප්‍රේෂණය කරනු ලැබිය
යුතු අතර, ඒ සමග ඔහු විසින් එකතු කරන ලද මුදල්
පිළිබඳ වාර්තාවක් ද යවනු ලැබිය යුතු ය.
කළ යුතු බව.

28ඈ. පනතේ මේ කොටස යටතේ රැඳවුම් බද්ද
ගෙවන ලද යම් තැනැත්තකුට, ඒ තැනැත්තා විසින්
දේශීය ආදායම් පනත යටතේ ගෙවිය යුතු ආදායම්
බද්දෙන්, එම රැඳවුම් බද්ද අඩු කිරීමට හිමිකමක් තිබිය
යුතු ය.”.

III වන කොටස
2004 අංක 11 දරන මුදල් පතතේ උපලේඛනයට
කරන ලද සංශෝධනය
2004 අංක 11 දරන

9. (1 වන කොටස යටතේ අය කළ යුතු සේවා ගාස්තුවල
අනුප්‍රමාණයට අදාලව) 2004 අංක11 දරන මුදල් පනතේ උපලේඛනය මුදල් පනතේ
පහත දැක්වෙන පරිදි මෙයින් සංශෝධනය කරනු ලැබේ :-

(1) එම උපලේඛනයේ 2 වන අයිතමයෙහි “ජාතික රාජ්‍ය සභාවේ
1978 අංක 4 දරන ශ්‍රී ලංකා ආයෝජන මණ්ඩල පනතේ 17
වන වගන්තිය යටතේ ගිවිසුමකට එළඹ ඇති” යන වචන
වෙනුවට “යම් ආයෝජන මණ්ඩල ව්‍යවසායක්” යන වචන
ආදේශ කිරීමෙන් ;

(2) එම උපලේඛනයේ 4 වන අයිතමයෙහි “යම් වෙළෙඳාමකින්,
ව්‍යාපාරයකින්, වෘත්තියකින් හෝ රක්ෂාවකින්” යන වචන
වෙනුවට (අළෙවිකරුවකු විසින් නිෂ්පාදනය කරනු නොලැබූ
හෝ සාදනු නොලැබූ භාණ්ඩ තොග වශයෙන් හෝ සිල්ලර
වශයෙන් අළෙවි කිරීමේ නියැලී සිටින යම් වෙළෙඳාමක් හෝ
ව්‍යාපාරයක් නොවන) යම් වෙළඳාමකින් හෝ ව්‍යාපාරයකින්
හෝ වෘත්තියකින් හෝ රක්ෂාවකින් ” යන වචන ආදේශ
කිරීමෙන් ; සහ

එම උපලේඛනයේ 4 වන අයිතමයට ඉක්බිතිව පහත
දැක්වෙන අලුත් අයිතමය එකතු කිරීමෙන් :-

“5. අළෙවිකරුවකු විසින් නිෂ්පාදනය
කරනු නොලැබූ හෝ සාදනු
නොලැබූ භාණ්ඩ තොග වශයෙන් හෝ
සිල්ලර වශයෙන් අළෙවි කිරීමේ නියැලී
සිටින යම් වෙළෙඳාමකින් හෝ
ව්‍යාපාරයකින් ලැබෙන පිරිවැටුම
ඇතුළත් වන පරිදි, යටත් වන පිරිවැටුමේ
යම් කොටසක්.

10 2005 අංක 7 දරන මුඳල් (සංශෝධන) පනත
10. මේ පනතේ සිංහල හා දෙමළ භාෂා පාඨ අතර යම්
අනනුකූලතාවක් ඇති වුවහොත්, එවිට, සිංහල භාෂා පාඨය
බලපැවැත්විය යුතු ය.